stanford-oval/wikipedia huggingface dataset:
Weißenhofsiedlung

Le Corbusierin suunnittelema rakennus Weißenhofsiedlungissa.
Weißenhofsiedlung on asuinalue Stuttgartissa, Saksassa. Se rakennettiin 1927 Deutscher Werkbundin esittelyalueena. Weißenhofsiedlungia oli suunnittelemassa 16 arkkitehtia, ja heidän johtajanaan toimi saksalainen Ludwig Mies van der Rohe.
Deutscher Werkbund käynnisti projektin vuonna 1925. Sen tavoitteena oli rakentaa uusi malliasuinalue tulevaisuuden ihmisten asumistavaksi suurissa kaupungeissa. Keväällä 1926 Mies van der Rohen alaisuudessa työskenteli useita nuoria modernismia edustavia arkkitehtia. Weißenhofsiedlungiin kohosi lopulta 21 rakennusta, joissa oli 63 asuntoa.
Stuttgartin kaupunki myi koko asuinalueen Saksan valtakunnalle vuonna 1938. Siitä oli tarkoitus muokata sotilasalue. Toinen maailmansota kuitenkin pysäytti suunnitelmat alueen purkamisesta. Mies van der Rohen suunnittelemasta rakennuksesta tuli lastensairaala ja Max Tautin rakennuksesta tuli Wehrmachtin toimisto. Koska osiin taloista asennettiin ilmatorjuntatykkejä, Weißenhofsiedlung oli myös pommitusten kohteena 1944. Kymmenen rakennusta tuhoutui pommituksissa, ja loputkin olivat vaarassa joutua raivatuksi sodan jälkeen taloudellisen kasvun aikana. Kuitenkin vuonna 1956 loput 11 rakennusta suojeltiin historiallisena muistomerkkinä.
Arkkitehdit

Seuraavat arkkitehdit osallistuivat Weißenhofsiedlungin suunnitteluun:
Peter Behrens
Victor Bourgeois
Le Corbusier
Richard Döcker
Josef Frank
Walter Gropius
Ludwig Hilberseimer
Ludwig Mies van der Rohe
Jacobus Oud
Hans Poelzig
Adolf Rading
Hans Scharoun
Adolf Gustav Schneck
Mart Stam
Bruno Taut
Max Taut
Aiheesta muualla

Wikimedia Commonsissa on kuvia tai muita tiedostoja aiheesta .
Weissenhofsiedlung (saksaksi) (englanniksi) (japaniksi)
Arkkitehtuurigalleria (saksaksi)
William Albright (säveltäjä)

William Hugh Albright (20. lokakuuta 1944 – 17. syyskuuta 1998) oli yhdysvaltalainen säveltäjä, pianisti ja urkuri.
William Albright syntyi Garyssä, Indianassa, ja aloitti pianonsoiton 5-vuotiaana. Hän opiskeli Juilliard Preparatory Departementissa 1959–1962, Eastman School of Musicissa 1962–1963, Michiganin yliopistossa 1963–1970 ja vuoden Pariisin konservatoriossa Olivier Messiaenin johdolla. Hän sai opetusta myös George Rochbergilta ja Max Deutschilta.
William Albrightille on myönnetty kaksi Koussevitzki-sävellyspalkintoa, Queen Marie Jose -palkinto ja American Academy of Arts and Lettersin palkinto. Hän yhdisteli teoksissaan monesti modernin taidemusiikin ja populaarimusiikin vaikutteita ja piti varsinkin ragtimesta. Urkumusiikin lisäksi Albrightin tuotantoon kuuluu muun muassa klarinettikvintetto ja cembalokonsertto.
William Albright kuoli Michiganin Ann Arborissa 1998. Hän opetti siihen saakka Michiganin yliopistossa. Hän oli kärsinyt useita vuosia alkoholismista.
Yhdysvaltain Neitsytsaaret yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
-: 0
Yhdysvaltain Neitsytsaaret on osallistunut yleisurheilun ulkoratojen maailmanmestaruuskilpailuihin vuosina 1976, 1983–1999 sekä vuodesta 2003 eteenpäin. Se on saavuttanut MM-kilpailuissa kaksi pistesijaa. Tabarie Henry sijoittui 400 metrin juoksussa neljänneksi Berliinissä 2009 ja seitsemänneksi Daegussa 2011. Berliinissä LaVerne Jones-Ferrette karsiutui 200 metrin välierissä sijoituttuaan erässään kolmanneksi välierien yhdeksänneksi nopeimmalla ajalla. Moskovassa 2013 maalla oli vain yksi urheilija, 110 metrin aitajuoksun alkuerissä karsiutunut Eddie Lovett.
Waste ’em All

| Waste ’em All Municipal Waste |
| --- | --- | --- |

Studioalbumin tiedot
 Äänitetty : lokakuu 2002
 Julkaistu: 27. tammikuuta 2003
 Formaatti: CD, LP
 Tuottaja(t): Mark Miley
 Tyylilaji: crossover thrash, hardcore punk
 Kesto: 17.29
 Levy-yhtiö: Six Weeks
Municipal Wasten muut julkaisut
|   | Waste ’em All 2003 | Hazardous Mutation 2005 |
Waste ’em All on yhdysvaltalaisen thrash metal/crossover thrash -yhtye Municipal Wasten ensimmäinen studioalbumi. Se julkaistiin vuonna 2003 levymerkillä Six Weeks Records.
Kappaleet

Executioner (Intro) – 1.12
Sweet Attack – 0.58
Mutants of War – 1.00
Knife Fight – 0.50
Drunk as Shit – 0.58
Death Prank – 0.11
Substitute Creature – 1.01
Waste ’em All – 1.30
Toxic Revolution – 1.51
I Want to Kill the President – 0.17
Thrash?! Don’'t Mind If I Do – 0.56
Dropped Out – 0.46
Blood Hunger – 1.10
Jock Pit – 1.15
The Mountain Wizard – 1.25
Untitled (Hidden Track) – 2.09 (Piilokappale)
Kokoonpano > Yhtye

Tony – laulu
Ryan – kitara
Andy – bassokitara
Brandon – rummut
Kokoonpano > Tuotanto

Mark Miley – tuottaja
Brien White – grafiikka
Aiheesta muualla

Albumi Waste ’em All Encyclopaedia Metallum -sivustolla (englanniksi)
Waste ’em All discogs.com -sivustolla (englanniksi)
Viipurin satama

| Viipurin satama> Порт Выборгский |
| --- | --- |

Sijainti
Sijainti:  Viipuri
Koordinaatit:  60°42′43″N, 28°43′46″E
Yksityiskohtia
Tyyppi:  tavara- ja matkustajasatama
Työntekijöitä:  380
Tilastoja
Vuosittainen rahtimäärä (tonneissa):  1,66 milj. (2014)
Kotisivut
Viipurin satama (ven. Порт Выборгский) sijaitsee Viipurinlahden rannalla aivan kaupungin keskustan tuntumassa. Se toimii sekä tavara- että matkustajasatamana ja on erityisesti kesäaikaan suosittu risteilyalusten määräsatama. Rahtimääriltään Viipurin satama on huomattavasti niin ikään Viipurinlahdella toimivaa Uuraan satamaa pienempi.
Historia

Satamatoiminta Viipurissa alkoi jo kaupungin perustamisen myötä keskiajalla. Vuonna 1856 avattu Saimaan kanava yhdisti Viipurin sataman myös Suomen sisävesistöihin. Kanavan alkuperäinen tuloväylä kulki sen kautta Linnasalmea myöten Suomenvedenpohjalle, mutta nykyinen väylä kiertää noin kolmen kilometrin päästä Linnasaaren länsipuolelta.
Ennen toista maailmansotaa satama muodostui Etelä- ja Pohjoissatamasta, lisäksi laitureita oli Linnasaaren Siikaniemessä. Eteläsatama sijaitsi nykyisellä satama-alueella ja Pohjoissatama puolestaan keskustasta Linnasaareen johtavan Turun sillan pohjoispuolella. Pietarin rataan satamia yhdisti kehärata, joka kiersi koko Viipurin taajama-alueen ympäri.
1930-luvulla satama-alueelle rakennettiin arkkitehti Erkki Huttusen suunnittelemat funkistyyliset SOK:n mylly ja viljavarasto sekä Georg Jägerroosin piirtämät työmaaruokala ja OTK:n keskusvarasto. Sataman vieressä toimi myös Viipurin konepajan telakka. Sotavuosina Viipurin satama vaurioitui pahasti, mutta korjattiin ja modernisoitiin kaupungin siirryttyä Neuvostoliiton haltuun.
Rahtimäärät

Viipurin sataman rahtimäärät vuodesta 2003 lähtien.
| Vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- |
| Rahtimäärä (milj. t) | 1,08 | 1,36 | 0,90 | 1,25 | 1,11 | 1,30 | 1,18 | 1,09 | 1,10 | 1,46 | 1,51 | 1,66 |
Aiheesta muualla

Kuvia tai muita tiedostoja aiheesta Viipurin satama Wikimedia Commonsissa
Sataman irtolastilaituria.
When the Empire Falls

| When the Empire Falls |
| --- | --- |
 When the Empire Falls Sauna Open Airissa 2008
Tiedot
Toiminnassa:  2004–
Tyylilaji:  heavy metal
Kotipaikka:   Tampere
Laulukieli:  englanti
Jäsenet:  Tommi Tanhuanpää, laulu   Rami Jämsä, kitara   Markus Härkönen, kitara   Johannes Tolonen, basso   Rolle Markos, rummut  
Levy-yhtiö:  Poko Rekords, 2007–  
Aiheesta muualla
Yhtye Poko Recordsin sivulla
Infobox OKNimi-testi OK: 
When the Empire Falls on suomalainen heavy metal -yhtye. Yhtyeen ensimmäinen albumi When the Empire Falls julkaistiin alkuvuodesta 2008.
Jäsenet > Nykyiset

Tommi Tanhuanpää – laulu
Rami Jämsä – kitara
Markus Härkönen – kitara
Johannes Tolonen – basso
Rolle Markos – rummut
Jäsenet > Entiset

Ville Wacklin - basso
Julkaisut

Studioalbumit
When the Empire Falls (2008,  Poko Records)
Episode V (2011)
Singlet
The Blood In Your Hands (2007)
When the Empire Falls (2008)
Aiheesta muualla

Esittely Poko Recordsin sivulla (Arkistoitu – Internet Archive)
When the Empire Falls Myspacessa (englanniksi)
Walesin parlamentti

| Walesin parlamentti> Tyyppi |
| --- | --- |
Tyyppi:  Yksikamarinen
Historia
Perustettu:  1999
Johto
Puhemies:  Elin Jones
Varapuhemies:  Lesley Griffiths
Kokoonpano
Edustajia:  60
 
Puolueet:  Hallitus (30)       Työväenpuolue (30)   Virallinen oppositio (16)       Konservatiivipuolue (16)   Muu oppositio (14)       Plaid Cymru (13)       Liberaalidemokraatit (1)
Vaalit
Valintatapa:  Rinnakkaisäänestys
Viimeisimmät vaalit:  Walesin parlamenttivaalit 2021
Seuraavat vaalit:  viimeistään 2026
Kokouspaikka
 Parlamentin istuntosali Cardiffissa
 Cardiff, Wales
Kotisivut
 senedd.wales
Walesin parlamentti (kymriksi Senedd Cymru, engl. Welsh Parliament), vuoteen 2020 asti Walesin kansalliskokous (kymriksi Cynulliad Cenedlaethol Cymru, engl. National Assembly for Wales) on Walesin itsehallinnon lakiasäätävä elin, joka perustettiin vuonna 1999. Parlamentissa on 60 edustajaa, joista 40 valitaan yhden edustajan vaalipiireistä enemmistövaalitavalla, ja 20 valitaan viidestä neljän edustajan vaalipiiristä suhteellisella vaalitavalla D’Hondtin menetelmällä.  Parlamentti kokoontuu Walesin pääkaupungissa Cardiffissa.
Toukokuun 2021 parlamenttivaaleissa suurimman puolueen aseman säilytti työväenpuolue.
Parlamenttirakennus Cardiffissa.
Walesin prinsessa

Walesin prinsessa (engl. Princess of Wales) on ollut Walesin prinssin, Englannin hallitsijan vanhimman pojan, puolisolle myönnettävä arvonimi vuodesta 1282. Naispuolisista kruununperijöistä ei käytetä arvonimeä Walesin prinsessa.
Suuri kuolleisuus ja se, että kaikki Walesin prinssit eivät ole menneet naimisiin ennen valtaannousuaan, on aiheuttanut sen, että arvonimellä Walesin prinsessa on ollut toistaiseksi vain kaksitoista kantajaa:
Joan of Kent (Walesin prinsessana 1361–1376)
Cecily Neville (1460) (vihkimistä ei mahdollisesti toteutettu)
Anne Neville (1470–1471)
Katariina Aragonialainen (1501–1502)
Caroline von Brandenburg-Ansbach (1714–1727)
Augusta of Saxe-Gotha (1736–1751)
Caroline von Braunschweig (1795–1820)
Aleksandra Tanskalainen (1863–1901)
Maria Teckiläinen (1901–1910)
Diana Spencer (1981–1997)
Camilla Parker Bowles (2005–2022)
Catherine Elizabeth Middleton (2022–)
Vain osa Walesin prinsessoista kruunattiin kuningattareksi. Ne, joiden puolisot kuolivat ennen kruunausta, ottivat yleensä arvonimen Walesin leskiprinsessa (Dowager Princess of Wales).
Vaikka Camilla Parker Bowles virallisesti saikin Walesin prinsessan arvonimen avioituessaan Walesin prinssi Charlesin (nyk. Charles III) kanssa, hän esitti edesmenneen Walesin prinsessa Dianan muistoa kunnioittaakseen toivomuksen, että häntä kutsuttiin arvonimellä Cornwallin herttuatar.
Werner Hamacher

Werner Hamacher (1948 – 7. heinäkuuta 2017 Frankfurt am Main) oli saksalainen dekonstruktiivinen kirjallisuuskriitikko ja -teoreetikko, joka toimi Frankfurtin yliopiston professorina yleisen ja vertailevan kirjallisuustieteen instituutissa (Institut für Allgemeine und Vergleichende Literaturwissenschaft). Aiemmin hän oli saksan kielen professori Johns Hopkins -yliopistossa.
Julkaisuja

Pleroma - zur Genesis und Struktur einer dialektischen Hermeutik bei Hegel
Entferntes Verstehen. Studien zu Philosophie und Literatur von Kant bis Celan
Meridian: Crossing Aesthetics (toim.)
Aiheesta muualla

Institut für Allgemeine und Vergleichende Literaturwissenschaft (saksaksi) (englanniksi)
Nykyaikaiset filosofit
| --- | --- |
Analyyttiset filosofit:   William Alston  Simon Blackburn  Ned Block  J. Budziszewski  David Chalmers  Patricia Churchland  Paul Churchland  Donald Davidson  Daniel Dennett  Jerry Fodor  Susan Haack  Jaakko Hintikka  Jaegwon Kim  Saul Kripke  Thomas Kuhn  Bryan Magee  Ruth Barcan Marcus  Colin McGinn  Bradley Monton  Thomas Nagel  Robert Nozick  Martha Nussbaum  Alvin Plantinga  Karl Popper  Hilary Putnam  W. V. Quine  John Rawls  Richard Rorty  Roger Scruton  John Searle  Peter Singer  David Stove  Eleonore Stump  Charles Taylor  Nicholas Wolterstorff  Georg Henrik von Wright 
Mannermaiset filosofit:   Louis Althusser  Giorgio Agamben  Roland Barthes  Jean Baudrillard  Isaiah Berlin  Maurice Blanchot  Pierre Bourdieu  Hélène Cixous  Guy Debord  Gilles Deleuze  Jacques Derrida  Herman Dooyeweerd  Michel Foucault  Hans-Georg Gadamer  Jürgen Habermas  Werner Hamacher  Luce Irigaray  Julia Kristeva  Henri Lefebvre  Claude Lévi-Strauss  Emmanuel Lévinas  Jean-François Lyotard  Paul de Man  Jean-Luc Nancy  Antonio Negri  Paul Ricoeur  Michel Serres  Paul Virilio  Slavoj Žižek 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Werner Hamacher
Käännös suomeksi
Winnebagon piirikunta

Winnebagon piirikunta on kolmen Yhdysvaltojen piirikunnan nimi
Winnebagon piirikunta, Illinois
Winnebagon piirikunta, Iowa
Winnebagon piirikunta, Wisconsin
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Winnebagon piirikunta”, voi hakea sivunnimihaulla, laajalla sivunnimihaulla tai tekstihaulla.
Wijdemeren

| Wijdemeren |
| --- | --- |
 Tuulimylly Wijdemerenissä
 lippu:  vaakuna
 Wijdemeren
 Koordinaatit: 52°12′00″N, 05°09′00″E 
Valtio:  Alankomaat
Provinssi:  Pohjois-Hollanti
Pinta-ala:  
 – Kokonaispinta-ala:  76,55 km²
Väkiluku (2009):  23 406
 – Väestötiheys:  487 as./km²
 
 www.wijdemeren.nl 
Infobox OKVirheellinen NIMI-arvo: 
Wijdemeren on kunta Alankomaissa, Pohjois-Hollannin maakunnassa, Gooin alueella. Sen pinta-ala on 76,55 km², josta vesialuetta 28,46 km². Kunnan asukasluku oli syyskuun 2009 lopussa 23 406.
Aiheesta muualla

Kuvia tai muita tiedostoja aiheesta Wijdemeren Wikimedia Commonsissa
Kunnan omat sivut
Kartta Wijdemerenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
William Alden Smith

William Alden Smith.
William Alden Smith (12. toukokuuta 1859 – 11. lokakuuta 1932) oli Yhdysvaltain edustajainhuoneen jäsen (1895–1907) ja senaattori (1907–1919) Michiganin osavaltiosta.
RMS Titanicin turmatutkinta

RMS Titanicin upottua Pohjois-Atlantilla 15. huhtikuuta 1912 vieden mukanaan 1500 ihmishenkeä Smith toimi puheenjohtajana senaatin kuulemisissa, jotka alkoivat Waldorf Astoria -hotellissa New York Cityssä päivä turmasta pelastuneiden saapumisen jälkeen. Paikalle tulleet senaattorit ja muut kuulijat kuulivat turmasta pelastuneiden matkustajien ja henkilökunnan todistuksia. Smithin alakomitea julkaisi raporttinsa 28. toukokuuta 1912. Se johti osaltaan merkittäviin uudistuksiin meriturvallisuudessa. Smith sai kyseenalaista mainetta enemmän värikkäänä kuin tietävänä tutkintalautakunnan puheenjohtajana, saaden Ison-Britannian lehdistössä jopa lempinimen "Watertight Smith" (suom. vesitiivis Smith) kysyessään olivatko vesitiiviit laipiot, joiden tarkoitus oli pitää laiva pinnalla, tarkoitettu suojaamaan matkustajia. Tutkinnasta kertovassa kirjassaan "The Other Side of the Night" Daniel Allen Butler huomauttaa, että Smith oli käynyt tutustumassa Titanicin sisaralukseen, RMS Olympiciin, ja näin ollen tiesi, mikä laipioiden tehtävä oli, mutta että suurempi yleisö ei välttämättä tiennyt. Muiden kysymysten tarkoitus oli pakottaa miehistö ja henkilökunta vastaamaan kansantajuisesti ja välttämään teknistä kieltä.
Käännös suomeksi
When the Empire Falls (albumi)

| When the Empire Falls When the Empire Falls |
| --- | --- | --- |

Studioalbumin tiedot
 Julkaistu: 20. helmikuuta 2008
 Tyylilaji: heavy metal
 Kesto: 47.19
 Levy-yhtiö: Poko Rekords
Listasijoitukset
  3.
When the Empire Fallsin muut julkaisut
|   | When the Empire Falls 2008 | Episode V 2011 |
When the Empire Falls on heavy metal -yhtye When the Empire Fallsin esikoisalbumi. Se julkaistiin helmikuussa 2008. Albumilta julkaistiin singlenä kappaleet "The Blood In Your Hands" ja "When The Empire Falls".
Kappaleet

The Blood in Your Hands – 4.07
When The Empire Falls – 5.29
Wasted Times – 4.43
In Dark Places – 4.26
Judgment Awaits – 4.58
Ghosts – 4.09
Sinner – 3.49
Paint Your Sky – 4.57
World in Flames – 3.32
Child of the Dark – 5.10
Hollow – 1.59
Kokoonpano

Tommi Tanhuanpää – laulu
Rami Jämsä – kitara
Markus Härkönen – kitara
Ville Wacklin – basso
Rolle Markos – rummut
Arvostelut

Imperiumi: 7/10
Soundi:
Aiheesta muualla

When the Empire Falls (albumi) Discogsissa. (englanniksi)
Albumi When the Empire Falls (albumi) Encyclopaedia Metallum -sivustolla (englanniksi)
Ypykkävaara

Ypykkävaara on kylä Kuhmon kunnassa Kainuussa. Nimen ypykkä-osa tarkoittaa lehmää. Kylä sijaitsee kantatien 89 varrella, noin 25 kilometriä länteen Vartiuksesta. Kylän laidalla sijaitsee Ypykkävaaran rautatieasema, jota käytetään pääasiassa puutavaran kuormaukseen.
WikiScanner

WikiScanner eli Wikipedia Scanner on Virgil Griffithin (s. 1983) laatima tietokoneohjelma, jonka avulla voidaan pyrkiä selvittämään, mitkä tahot muokkaavat Wikipediaa anonyymisti. Griffith latasi tietokoneelle tietosanakirjan erottaen XML-pohjaiset tiedot nimettömistä muutoksista artikkeleissa ja muokkaajien käyttämistä IP-osoitteista. Lopulliseksi tietokannan kooksi tuli 34,4 miljoonaa muokkausta, jotka oli tehty 2,6 miljoonasta organisaatioille tai yksityisille kuuluvasta osoitteesta. Griffith teki internetiin hakupalvelun, josta voi helposti hakea esimerkiksi organisaatioiden kuten Yhdysvaltain keskustiedustelupalvelun (CIA), Microsoftin tai Yhdysvaltain kongressin tekemiä muutoksia.
Muokattuja artikkeleita

CIA:n muokkaamiksi uskotaan joitain Yhdysvaltain presidenteistä kertovia artikkeleita, artikkelia Iranin presidentistä Mahmud Ahmadinežadista sekä lisäys Tähtien sota -elokuvan valosapelitaisteluun. Vatikaanin uskotaan poistaneen Sinn Féinin johtajaan Gerry Adamsiin liitetystä epäilystä, joka koski 1970-luvulla tehtyä kaksoismurhaa.
Aiheesta muualla

Nettiohjelma: CIA muokkailee Wikipediaa Yle Uutiset.  15.8.2007. Viitattu 27.7.2022.
Ypäjäläinen

Ypäjäläinen on Ypäjän kunnan asukkaille ilmainen kuukausittain ilmestyvä lehti. Muualla asuville lehti on maksullinen. Lehteä julkaisevat Ypäjän kunta ja Ypäjän seurakunta yhdessä. Lehden painos on noin 3 000.[lähde? ]
Lehti alkoi ilmestyä vuonna 1970 aluksi Ypäjän kunnan julkaisemana monisteena seitsemän kertaa vuodessa. Lehden ensimmäisenä päätoimittajana oli tuolloin kunnan liikuntasihteerinä toiminut Matti Tuura. Vuonna 1972 Ypäjäläistä alettiin kehittää kunnan ja seurakunnan yhteiseksi tiedotuslehdeksi, ja vuoden 1973 alusta se on ilmestynyt kuukausittain.
Vuodesta 2009 Ypäjäläinen on ollut luettavissa myös verkkolehtenä.
Vesiagama

| Vesiagama |
| --- | --- |
 Naaras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Leguaanimaiset Iguania
Heimo::  Agamat Agamidae
Alaheimo::  Hydrosaurinae
Suku::  Vesiagamat Hydrosaurus
Laji::  amboinensis
Kaksiosainen nimi
 Hydrosaurus amboinensis  (Schlosser, 1768) 
Synonyymit
 Istiurus amboinensis (Schlosser, 1768)  Lacerta amboinensis Schlosser, 1768  Lacerta javanica Hornstedt In Gray, 1845  Lacerta lophura Shaw, 1802  Lophura amboinensis (Schlosser, 1768)  Lophura shawii Gray, 1845 
 Karkea levinneisyysalue
Katso myös
   Vesiagama Wikispeciesissä   Vesiagama Commonsissa 
Infobox OKNimi-testi OKIUCN-testi OK: 
Vesiagama eli purjelisko (Hydrosaurus amboinensis) on agamien heimoon kuuluva liskolaji. Se on suurimpia agamalajeja. Vesiagamaa tavataan Molukeilla ja Uudessa-Guineassa. Se elää puissa veden läheisyydessä. Se on taitava uimari, ja se pakenee vaaran uhatessa veteen.
Taksonomia

Hollantilainen lääkäri Johann Albert Schlosser kuvasi vesiagaman vuonna 1768 nimellä Lacerta amboinensis. Lisko löydettiin Ambonin saarelta, jonka aiempi nimi oli Amboina. Holotyypiksi määritettiin eräs aikuinen koiras, joka on nykyään Ruotsin luonnonhistoriallisen museon kokoelmissa.
Vesiagama kuuluu vesiagamien (Hydrosaurus) sukuun, joka sisältää useita Kaakkois-Aasian saarilla eläviä lajeja. 1800-luvulla suku tunnettiin nimellä Lophura, mutta koska samaa nimeä oli käytetty jo aiemmin hopeafasaaneista, nimeksi vaihdettiin Hydrosaurus vuonna 1903. Vesiagaman suhde suvun muihin lajeihin on pitkään ollut epäselvä, mutta 2000-luvun tutkimukset ovat valottaneet taksonomiaa. Nykyään vesiagamia katsotaan olevan viisi lajia.
Ulkonäkö ja koko

Vesiagama on sukunsa muiden lajien tapaan suuri, lohikäärmemäinen lisko. Vesiagamien sukuun kuuluvat agamien suurimmat lajit, ja ne voivat saavuttaa yli metrin pituuden. Vesiagaman pituudesta kaksi kolmasosaa on häntää.
Vesiagamakoiras on väriltään kellertävänvihreä, naaras vihreä, ja molempia sukupuolia koristaa selkäpuolella musta marmorikuvio. Niskasta häntään kulkee selkärangan tukema jäykkä harja. Koirailla harja muodostaa hännän kohdalle korkean ”purjeen”. Naarailla harja on pieni eikä purjetta ole. Harjan tarkkaa merkitystä ei tiedetä, mutta sitä käytetään mahdollisesti kosintamenoissa tai koiraiden välisissä taisteluissa. Vesiagaman häntä on kärjestä litistynyt, mikä auttaa liskoa uimisessa.
Naaraan pää
Koiraan pää
Naaras
Koiras
Levinneisyys

Vesiagamaa tavataan Molukkien saariryhmän keskimmäisillä saarilla ja Uudessa-Guineassa. Lajin itäisin esiintymisalue on mahdollisesti Mamberamo-joen valuma-alue Uudessa-Guineassa.
Kansainvälisen luonnonsuojeluliiton (IUCN) mukaan vesiagamaa elää Sulawesin saarella ja Filippiineillä. Vuonna 2020 julkaistu tutkimus on kuitenkin osoittanut, että Sulawesin vesiagamat edustavat kahta saarelle endeemistä lajia, jotka ovat saaneet nimet Hydrosaurus celebensis ja Hydrosaurus microlophus. Myöskään Filippiineillä ei näyttäisi elävän vesiagamaa, vaan sielläkin kyse on nykykäsityksen mukaan toisesta lähisukuisesta lajista, filippiinienvesiagamasta (Hydrosaurus pustulatus).
Elinympäristö ja elintavat

Vesiagama elää lähes pelkästään jokien ja rannikon läheisyydessä. Sen elinympäristöä ovat pääasiassa galleriametsät. Se liikkuu metsän puissa ravinnon perässä, ja se pysyttelee aina veden läheisyydessä. Vesiagama on taitava uimari, ja se pudottautuu vaaran uhatessa jokeen joko piiloutuakseen tai paetakseen. Takaraajojen pitkien varpaiden sivuilla on nahkaläpät, jotka ovat erityisen selvät poikasilla. Tämän ansiosta ne voivat juosta veden päällä basiliskien (Basiliscus) tapaan. Lisäksi vesiagamien on nähty juoksevan takaraajojensa varassa maalla.
Vesiagama on päiväaktiivinen. Se viettää aamut ja iltapäivät ottamalla aurinkoa joen yli roikkuvilla oksilla tai joentörmän suurilla kivillä, mutta keskipäivän aikaan se hakeutuu varjoon joenrannan kasvillisuuteen. Poikaset ottavat aurinkoa harvemmin kuin aikuiset, todennäköisesti suojautuakseen pedoilta. Laji elää löysissä ryhmissä.
Elinympäristö ja elintavat > Ravinto

Vesiagaman ravintotottumuksia ei ole selvitetty kunnolla, mutta laji on ilmeisesti kaikkiruokainen. Täysikasvuisten yksilöiden ravinnon on ilmoitettu koostuvan pääasiassa kasveista, ja siihen kuuluvat lehdet, hedelmät ja hyönteiset. Nuorten vesiagamien ruokavalio on ilmeisesti eläinperäisempää kuin täysikasvuisten yksilöiden. Lähisukuinen filippiinienvesiagama syö pelkästään lehtiä, mutta vesiagaman hampaisto viittaa erilaiseen ravintoon.
Muiden liskojen tapaan vesiagaman hampaat eivät sovellu lehtien pureskeluun eikä sillä ole kivipiiraa kasviravinnon hienontamiseen, mutta se voi joskus niellä kiviä ruoansulatuksen tehostamiseksi. Myös endosymbioottisten mikrobien tuottamat sellulaasit auttavat vesiagamaa kasviravinnon sulatuksessa. Koska lisko ottaa aurinkoa liikkumattomana pitkiä aikoja, se voi syödä kasviravintoa, joka luultavasti sulaa hitaammin ja tehottomammin kuin saalis.
Elinympäristö ja elintavat > Lisääntyminen

Vesiagama munii 3–9 munaa. Ne kuoriutuvat 65 päivän kuluttua muninnasta. Lisko voi elää yli 15-vuotiaaksi. Vastakuoriutuneet poikaset ovat noin 15–20 senttiä pitkiä.